cyanic-selkie/wikianc huggingface dataset:
Ліякат Алі Хан
Біяграфія
Скончыў Алахабадскі (Індыя) і Оксфардскі ўніверсітэт. З 1923 года дэпутат Заканадаўчага сходу ў Аб'яднаных правінцыях, потым Заканадаўчага сходу Індыі. З 1923 года член Мусульманскай лігі, у 1936-50 гадах яе генеральны сакратар, з 1950 года прэзідэнт. У 1946-47 член ВЫканаўчага савета пры віцэ-каралі Індыі, са жніўня 1946 года член часовага ўраду Дж. Нэру. У 1947-51 гадах першы прэм'ер-міністр Пакістана, атрымаў тытут «правадыра нацыі». Забіты рэлігійным фанатыкам у час мітынгу ў Равалпіндзі.
Полацкае кадэцкае вучылішча
Полацкае кадэцкае вучылішча — дзяржаўная сярэдняя спецыялізаваная навучальная ўстанова з ваенна-прафесійнай накіраванасцю навучання і выхавання ў горадзе Полацку Віцебскай вобласці.
Гісторыя
Для арганізацыі навучання кадэтаў па праграмах, якія прадугледжваюць ваенную падрыхтоўку, іх аб’ядноўваюць у выхаваўчыя групы. У групе з кадэтамі працуюць афіцэры. Выхаваўчая і ваенная падрыхтоўка ўключае: ваенную падрыхтоўку — вывучэнне Статута, агнявая падрыхтоўка, тапаграфія, медыцынская падрыхтоўка, страявая падрыхтоўка; спартыўную падрыхтоўку; эстэтычную падрыхтоўку. Акрамя заняткаў па ваеннай падрыхтоўцы кадэты ў групе рыхтуюць дамашнія заданні, за выкананнем якіх сочыць афіцэр-выхавальнік.
У матэрыяльную базу вучылішча ўваходзяць: спартыўная зала, навучальныя кабінеты, трэнажорная зала, цір, пляц, кабінет дапрызыўнай падрыхтоўкі, велагарадок, медыцынскі кабінет; бібліятэка, сталовая.
Нацкая аперацыя
Нацкая аперацыя — падрыў 277-м партызанскім атрадам чыгуначнага маста цераз раку Нача на лініі Барысаў — Крупкі 9 верасня 1942 года.
NGC 7804
NGC 7804 — двойная зорка ў сузор’і Рыбы.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Нацкая аперацыя
Перадумовы
Мост цераз раку Нача за 8 кіламетраў на захад ад станцыі Крупкі меў стратэгічнае значэнне на чыгуначнай магістралі Мінск — Орша. Яго ахоўваў нямецкі гарнізон колькасцю каля 70 чалавек. Буйныя гарнізоны праціўніка знаходзіліся на найбліжэйшых станцыях Крупкі, Барысаў, Бобр, у вёсцы Нача. Аперацыя была праведзена ў ноч на 9 верасня 1942 года паводле загада Клічаўскага аператыўнага цэнтра.
Бой
Падрыхтавалі план і кіравалі аперацыяй камандзір атрада С. А. Мазур і камісар І. З. Ізох. Пад агнявым прыкрыццём партызаны атакавалі і знішчылі ахову маста, заклалі ўзрыўчатку і ўзарвалі яго. У ходзе аперацыі партызаны пусцілі пад адхон састаў з падмацаваннем, якое спяшалася на дапамогу ахове маста. Адначасова партызаны разграмілі ў вёсцы Нача атрад карнікаў. Агнём баявой аховы было сустрэта і адкінута падмацаванне (30 чалавек), якое было паслана акупантамі з гарадскога пасёлка Крупкі. У выніку аперацыі рух на гэтай магістралі быў перапынены на 6 сутак.
Корастава
Ко́растава (, Коростово) — вёска ў Навагрудскім раёне Гродзенскай вобласці. Уваходзіць у склад Кашалеўскага сельсавета.
У 1940—1954 гадах цэнтр Корастаўскага сельсавета. Да 2017 года ўваходзіла ў склад Ваўковіцкага сельсавета.
Вэрбовэ (Носіўскі раён)
Вэрбовэ (Вербо́ве) — вёска ў Носіўскім раёне Чарнігаўскай вобласці Украіны. Уваходзіць у склад Макііўскай вясковай абшчыны.
Ота фон Герыке
Ота фон Герыке (Otto von Guericke; 20 лістапада 1602, Магдэбург —, ) — нямецкі фізік, інжынер і філосаф. Вучыў правазнаўства, матэматыку і механіку ў Лейпцыгу, Іене і Лейдэне. Некаторы час служыў інжынерам у Швецыі. З 1646 г. - бургамістр Магдэбурга. У 1650 вынайшаў вакуумную адпампоўку і ўжыў сваё вынаходства для вывучэння ўласцівасцей вакууму і ролі паветра ў працэсе гарэння і для дыхання чалавека. У 1654 годзе правёў вядомы эксперымент з Магдэбургскімі паўшар'ямі, які даказаў наяўнасць ціску паветра; усталяваў пругкасць і важкасць паветра, здольнасць падтрымліваць гарэнне, праводзіць гук.
У 1657 годзе вынайшаў вадзяны барометр.
Ашока
Ашока Вялікі (अशोक,, «[народжаны] без болю») — валадар імперыі Маур’яў з 273 да н. э. — 232 да н.э. Пасля рада ваенных поспехаў Ашока падпарадкаваў сабе значную частку Паўднёвай Азіі ад сучаснага Афганістана да Бенгаліі і далей на поўдзень да Майсура. Ашока вядомы распаўсюджаннем будызму, з часоў яго валадарання засталося шмат гістарычных помнікаў.
Паходжанне, дзяцінства
Ашока быў унукам Чандрагупты і сынам Біндусары. Мацерай Ашокі была Субхадрангі, дачка беднага браміна па імені Чампаканагар. Па легендзе, бацька аддаў яе ў гарэм, таму што атрымаў прадказанне, што сын яго дачкі стане вялікім кіраўніком. Статус Ашокі ў гарэме быў вельмі нізкі, у яго было шмат братоў ад больш знатных жонак цара, і яшчэ старэйшы брат ад той жа маці.
У дзяцінстве Ашока быў вельмі жывым і жвавым дзіцем, і зладзіць з ім было вельмі цяжка. Адзінае да чаго ў яго ляжала сэрца, — гэта паляванне, неўзабаве ён стаў адмысловым паляўнічым. Ашока не быў прыгожы, але ні адзін прынц не пераўзыходзіў яго ў доблесці, адвазе, годнасці, любові да прыгод і майстэрстве кіравання. Таму Ашоку любілі і паважалі ўсе чыноўнікі і просты люд. Біндусара заўважыў яго здольнасці да кіравання, і хоць Ашока быў яшчэ малады, прызначыў яго намеснікам Аванці.
Прыход да ўлады
Прыбыўшы ў Уджайн, сталіцу Аванці, Ашока паказаў сябе выдатным кіраўніком. Ён ажаніўся з Шак’я Кумар — дачкою багатага гандляра, якая нарадзіла яму двух дзяцей, якіх звалі Махендра і Сангхамітра.
Грамадзяне Таксілы паўсталі супраць праўлення Магадхі. Старэйшы сын Біндусары Сусіма не быў здольны супакоіць народ. Тады Біндусара паслаў Ашоку падавіць паўстанне. Хоць Ашока і не меў дастатковых сіл, але ўсё ж смела падышоў да горада і аблажыў яго, і горад быў узяты. Грамадзяне Таксілы не сталі процістаяць Ашоку, а наладзілі яму вялікі прыём.
Паўстанне ў Таксіле паказала няздольнасць Сусімы кіраваць краінай. На нарадзе дарадцаў стала ясна, што калі Сусіма стане царом, то ў імперыі не будзе справядлівасці, з-за чаго дзяржава будзе калаціцца ад паўстанняў і прыйдзе ў заняпад. Таму яны паведамілі Ашоку, што ягоны бацька пры смерці, і каб ён спяшаўся да ложа бацькі.
Імператар Біндусара памёр у 272 годзе да н. э. Ашока, які прыбыў у Паталіпутру з Уджайна па просьбе Радхагупты, кіраўніка ўрада, быў каранаваны як цар Магадхі пасля смерці свайго бацькі.
Аб далейшых падзеях крыніцы прыводзяць супярэчлівую інфармацыю. Магчыма, Сусіма даведаўся пра смерць бацькі і зразумеў, што Ашока мог быць каранаваны як цар. Але ён быў забіты пры спробе захапіць горад. Цэйлонскія хронікі паведамляюць, што гэта саперніцтва працягвалася і пасля таго, як Ашока захапіў магадхаўскі прастол. У выніку афіцыйная каранацыя Ашокі адбылася толькі праз чатыры гады пасля захопу ім ўлады. У пяты дзень трэцяга месяца Джустамас 268 году да н. э. адбылася каранацыя Ашокі.
Як кажуць легенды, Ашока забіў усіх сваіх братоў дзеля ўмацавання ўлады над імперыяй, хаця, з другога боку, няма ніякіх гістарычных сведчанняў для пацвярджэння гэтых звестак. У надпісах на камені, зробленых па ягоным распараджэнні, браты Ашокі ўпамінаюцца з любоўю.
Калінга
Калінга аказала Ашоку ўпартае супраціўленне. Гэтая вобласць уваходзіла ў імперыю Нанда, а затым ёй удалося дабіцца незалежнасці. У спецыяльным эдыкце, прысвечаным заваяванню Калінгі, Ашока сам прызнаваў, што суровыя меры пакарання ўжываліся і да простага народу, і да знаці, якая таксама не захацела змірыцца з уладай Маурыяў. Ашоку нават давялося прымаць асаблівыя меры, каб разрадзіць абстаноўку ў заваяванай вобласці. Калінзе была даравана пэўная самастойнасць, але імператар асабіста правяраў дзейнасць мясцовых чыноўнікаў, сочачы, па ягоных уласных словах, за тым, «каб не было беспрычыннага зняволення ў турму гарадскіх жыхароў і беспрычыннага прычынення пакут».
Традыцыя лічыць, што, убачыўшы мноства трупаў, прычыненыя пакуты і разбурэнні, Ашока адчуў моцнае раскаянне, што прывяло яго да прыняцця будызму і ўмацавання веры.
… Дэванампія Піядасі праз восем гадоў пасля ўзыходжання на прастол заваяваў Калінгу. Сто пяцьдзясят тысяч было выгнана, сто тысяч было забіта, і яшчэ мноства памерла. Пасля таго, як Калінга была заваявана, Дэванампія адчуў моцную цягу да Дхармы, адчуў прыхільнасць да Дхармы і настаўленняў у ёй. Цяпер жа Дэванампія глыбока смуткуе аб пакарэнні Калінгі.
Унутраная палітыка
Ашока забараніў ахвярапрынашэнні. Выкарыстанне прымусовых работ таксама было скасавана. Быў складзены спіс ахоўных жывёл, было забаронена паляванне дзеля задавальнення і бязмэтнае выпальванне лясоў. Была наладжана вытворчасць і экспарт медыцынскай сыравіны з мэтай ужывання не толькі для медыцынскых патрэб, але і ў ветэрынарыі, а таксама створана сетка адпаведных медыцынскіх устаноў. Перад забавамі ранейшых кіраўнікоў Ашока аддаваў перавагу паломніцтвам, раздачы падарункаў і сустрэчам з простымі людзмі.
… Уздоўж дарог я пасадзіў баньян, каб ён даваў цень, і заклаў мангавыя гаі. Праз кожныя восем кросаў зрабіў калодзежы і гасцініцы, і ў розных месцах водныя рэзервуары для людзей і звяроў. Але гэта толькі дробныя дасягненні. Падобныя даброты рабілі і ранейшыя цары. Я ж зрабіў гэта для таго, каб людзі трымаліся Дхармы.
Ашока нават стварыў нешта падобнае інстытуту праваабаронцаў. Для гэтага ён пашырыў склад вярхоўных дзяржаўных чыноўнікаў (махаматр), дадаўшы да іх «махаматр дхармы». Іх абавязкамі былі настаўленні ў практыцы дхармы, а таксама клопат аб падтрыманні справядлівасці ва ўсіх кутках імперыі. У тым ліку і інспекцыя турмаў:
… Яны сочаць за належным утрыманнем зняволеных і іх вызваленнем, і калі Махаматры лічаць: «Гэтаму неабходна ўтрымліваць сям’ю», «Гэтага абгаварылі», «Гэты стары», то яны сочаць, каб такіх зняволеных вызвалілі.
Пашырэнне граніц імперыі Маурыяў
Імперыя Маурыяў уключала велізарную тэрыторыю. У рамках адзінага дзяржаўнага ўтварэння былі аб’яднаны народы і плямёны, якія былі рознымі ў этнічных, лінгвістычных і культурных адносінах і прытрымліваліся розных рэлігійных вераванняў, традыцый, звычаяў. Мяркуючы па надпісах Ашокі, а таксама «Артхашастры», к гэтаму перыяду ўжо склаліся ўяўленні аб значнай па тэрыторыі дзяржаве на чале з «кіраўніком зямлі, улада якога распаўсюджвалася на вялізныя вобласці — ад паўднёвага акіяна да вяршынь Гімалаяў». Аўтарамі палітычных трактатаў ужо падрабязна распрацоўвалася вучэнне аб межах дзяржавы, яго ўзаемаадносінах з блізкімі і далёкімі суседзямі.
Для вызначэння граніц імперыі Маурыяў пры Ашоку асноўнымі матэрыяламі з’яўляюцца эдыкты імператара. Некаторыя звесткі захаваліся і ў паведамленнях антычных аўтараў аб перыядзе Чандрагупты. Пэўную каштоўнасць уяўляюць звесткі кітайскіх падарожнікаў, асабліва ў тым выпадку, калі яны пацвярджаюцца эпіграфічнымі ці археалагічнымі матэрыяламі.
У эдыктах Ашокі некалькі разоў упамінаюцца іоны і камбоджы як народы, якія жывуць на захадзе краіны. Пад іонамі разумеліся грэкі, паселішчы якіх знаходзіліся ў Арахосіі. Для грэчаскага насельніцтва і прызначаліся версіі эдыктаў на грэчаскай мове. Некаторыя даследчыкі мяркуюць, што ёны перыяду Ашокі былі нашчадкамі тых грэчаскіх пасяленцаў, якія тут асталяваліся яшчэ пры Аляксандры Македонскім.
Эдыкт Ашокі быў знойдзены і ў Лампацы, каля сучаснага Джэлалабада), што пацвердзіла факт уваходжання Парапаміса ў імперыю Маурыяў (раней аб гэтым было вядома толькі з антычных крыніц, якія расказваюць аб выніках перамір’я паміж Чандрагуптай і Селеўкам).
Зыходзячы са сведчанняў позняй кашмірскай хронікі «» і дзённікаў кітайскіх пілігрымаў, можна меркаваць, што ў імперыю Ашокі ўваходзіла і частка Кашміра. Згодна з традыцыяй, пры Ашоку быў пабудаваны галоўны горад Кашміра — Шрынагар. У склад яго дзяржавы ўваходзілі таксама і некаторыя вобласці Непала. Дадзеныя эпіграфікі і пісьмовых крыніц сведчаць аб уключэнні ў імперыю тэрыторыю сучаснай Бенгаліі.
Знаходкі эдыктаў Ашокі ў Паўднёвай Індыі дапамаглі ўстанавіць паўднёвы рубеж імперыі. Умоўна яго можна правесці на поўдзень ад сучаснай акругі Чыталдруг. На поўдні імперыя межавала з дзяржавамі Чола, Кералапутра і Сат'япутра, якія ўпамінаюцца ў эдыктах як вобласці, якія неўваходзяць у склад яго дзяржавы. Аднак Маурыі падтрымлівалі з гэтымі дзяржавамі цесныя сувязі. Там будаваліся будыйскія ступы, туды пасылаліся прапаведнікі. Дыпламатычныя сувязі падтрымліваліся з многімі краінамі, у тым ліку з эліністычнымі дзяржавамі Захаду, з Цэйлонам, некаторымі краінамі Цэнтральнай Азіі і г.д.
У адным са сваіх эдыктаў Ашока, даючы настаўленні чыноўнікам, кажа:
… Людзі незаваяваных тэрыторый могуць падумаць: «Якія намеры цара адносна нас»? — Мой адзіны намер у тым, каб яны жылі без страху перада мной, маглі мне давяраць, і каб я мог даць ім шчасце, а не гора. Больш таго, яны павінны зразумець, што цар даруе тым, каму можна дараваць.
… Вы ж павінны выконваць свае абавязкі і запэўніць іх так: «Цар як бацька. Ён адчувае ў адносінах да нас тое ж, што ён адчувае ў адносінах да сябе. Мы для яго, як яго ўласныя дзеці».
Ашока падтрымліваў цесныя дыпламатычныя адносіны з многімі краінамі. У яго эдыктах упамінаецца селеўкідскі цар Антыёх II Тэас, кіраўнік Егіпта Пталамей II Філадэльф, цар Македоніі, цар Кірэны і цар Эпіра. У розныя краіны былі пасланыя маурыйскія паслы, мэтай якіх было распаўсюджванне будызму.
…З гэтага часу перамогу Дхармы лічыць Дэванампія найлепшай перамогай. І яна была здабыта ўнутры, на межах, і нават на адлегласці ў шэсцьсот ёджан, дзе кіруе грэчаскі цар Антыёх, і далей, дзе кіруюць чатыры цары, а іменна Пталамей, Антыгон, Маг і Аляксандр.
Вельмі цеснымі былі сувязі з Цэйлонам, куды Ашока накіраваў спецыяльную місію на чале са сваім сынам дзеля распаўсюджвання будызму. Цар Цэйлона ў адказ на гэта ў гонар Ашокі прыняў ягоны тытул — «мілы багам» (Дэванампія) і накіраваў сваё пасольства ў Паталіпутру.
Прыняцце будызму
З маурыйскім перыядам звязана шырокае распаўсюджванне ў Індыі будызму, які ўзнік за некалькі стагоддзяў да эпохі Маурыяў, як невялікая секта вандроўных манахаў. К III стагоддзю да н. э. будызм стаў адною з галоўных плыней у духоўным жыцці старажытнаіндыйскага грамадства. У гэты час існавала арганізаваная будыйская суполка — сангха, былі створаны асноўныя кананічныя сачыненні.
Мяркуючы па розных крыніцах, Ашока не адразу прыняў будызм. Пры двары свайго бацькі ён займаўся з навукоўцамі розных школ — артадаксальных і так званых ератычных напрамкаў. Затым Ашока наведаў будыйскую суполку, высвятліў асновы вучэння Буды і стаў упасакам, гэта значыць свецкім паслядоўнікам будызму. У эдыктах ён сам расказвае пра эвалюцыю сваіх поглядаў. Спачатку імператар не надаваў асаблівай увагі будыйскай суполцы, але затым, пасля асабістага знаёмства з жыццём будыйскіх манахаў у сталіцы, стаў актыўна падтрымліваць будыстаў і дапамагаць ім. Асаблівая цікавасць да будыйскага вучэння і яго этычных норм узмацнілася пасля вайны з Калінгай, калі спецыяльнае значэнне набыла палітыка дхармавіджаі — распаўсюджвання асноўных норм паводзін (дхармы), аднак паслядоўнікам будызму Ашока стаў яшчэ да пачатку вайны.
Ашока быў будыстам, але на працягу ўсяго валадарання заставаўся свецкім чалавекам і працягваў кіраваць імперыяй. Меркаванне некаторых навукоўцаў аб тым, што Ашока быццам бы быў царом-манахам, які сышоў у канцы праўлення ў будыйскі манастыр, супярэчыць наяўным матэрыяльным крыніцам. Таксама памылковым з’яўляецца меркаванне, што будызм пры Ашоку быў дзяржаўнай рэлігіяй.
Падтрымліваючы будыйскую суполку, Ашока не зрабіў будызм дзяржаўнай рэлігіяй. Галоўнай рысай яго рэлігійнай палітыкі была верацярпімасць, і ён прытрымліваўся гэтай палітыкі на працягу амаль ўсяго перыяду свайго валадарання.
… Той, хто ўсхваляе сваю рэлігію, па прычыне залішняй адданасці, і ганіць іншыя, маючы думку: «праслаўлю так сваю рэлігію», толькі шкодзіць уласнай рэлігіі. Таму карысна дыскусіраваць. Варта слухаць і паважаць дактрыны, якія прапаведуюць іншыя. Дэванампрыя Прыядасі загадвае, каб усе разбіраліся ў карэнных дактрынах іншых рэлігій.
У сваіх эдыктах Ашока выступае за аб’яднанне ўсіх сект, але не шляхам гвалту, а ў выніку развіцця галоўных прынцыпаў іх вучэнняў. Мяркуючы па эдыктах, Ашока дарыў пячоры аджывікам, якія былі ў гэты перыяд аднымі з галоўных сапернікаў будыстаў і карысталіся значным уплывам у народзе. З эдыктаў вядома і пра тое, што цар пасылаў сваіх прадстаўнікоў у суполкі джайнаў і да брахманаў. Іменна палітыка рэлігійнай памяркоўнасці пры ўмелым кантролі дзяржавы над жыццём розных рэлігійных сект дазволіла Ашоку пазбегнуць канфлікту з моцнай праслойкай брахманаў, з аджывікамі, джайнамі і разам з тым асабліва ўзмацніць будызм. Калі ж у апошнія гады валадарання Ашока адступіў ад палітыкі верацярпімасці і стаў праводзіць відавочна прабудыйскую палітыку, гэта выклікала рашучую апазіцыю ў прыхільнікаў іншых рэлігій і прывяло да цяжкіх для цара і яго ўлады наступстваў.
У канцы свайго валадарання Ашока ўваходзіць ў вельмі цесны кантакт з будыйскай супольнасцю і, па некаторых звестках, адступіўшы ад сваіх ранейшых прынцыпаў, пачынае нават ганенні супраць аджывікаў і джайнаў.
Узаемаадносіны будыстаў з прадстаўнікамі іншых рэлігій у гэты перыяд рэзка пагоршыліся. Пэўныя цяжкасці ўзнікалі і сярод саміх будыстаў: крыніцы расказваюць аб сутыкненнях паслядоўнікаў розных будыйскіх школ. У сувязі з гэтым імператар уважліва сачыў за цэласнасцю будыйскай суполкі. Ён выдаў адмысловы ўказ аб барацьбе супраць раскольнікаў — манахаў і манашак, якія падрывалі адзінства сангхі. Згодна з указам, іх трэба было выгнаць з суполкі. Разам з тым Ашока рэкамендаваў будыйскім манахам пільна вывучаць будыйскія тэксты і называў шэраг будыйскіх кананічных твораў, прысвечаных пераважна дысцыплінарным пытанням. Згодна з будыйскай традыцыяй, у перыяд панавання Ашокі ў Паталіпутры адбыўся Трэці будыйскі сабор.
Апошнія гады кіравання і спадчыннікі
Крыніцы расказваюць, што к канцу свайго кіравання цар Ашока, падаючы шчодрыя дары на карысць будыйскай суполкі дзеля росквіту вучэння Буды, спустошыў дзяржаўную казну. У гэты перыяд унук Ашокі — Саміраці стаў будучым спадчыннікам прастола. Царскія саноўнікі паведамілі яму аб празмерных дараваннях імператара і запатрабавалі іх неадкладна адмяніць. Па загадзе Саміраці распараджэнні Ашокі аб наданнях сродкаў будыйскай суполцы не выконваліся. Фактычна ўлада засяродзілася ў руках Саміраці. Ашока, як расказваюць крыніцы, з горыччу павінен быў прызнаць, што яго загады сталі толькі мёртвай літарай, а ён пазбавіўся царства і ўлады, нягледзячы на тое, што фармальна і заставаўся царом.
Па паведамленнях некаторых крыніц, Саміраці быў паслядоўнікам джайнізму, яго падтрымлівалі значныя саноўнікі. У краіне ў гэты час стварылася цяжкае фінансавае становішча, успыхвалі паўстанні. Адно з найбуйнейшых хваляванняў адбылося ў Таксіле, дзе на чале незадаволеных стаў мясцовы кіраўнік.
У змове супраць цара, як апавядаюць крыніцы, прымала ўдзел і царыца Тыш'яракшыта, якая таксама была праціўніцай будызму. Паказальна, што ў адным з самых позніх эдыктаў загад аддаецца не ад імя Ашокі, як раней, а ад імя царыцы. Загад тычыўся розных дароў, гэта значыць таго вострага пытання, якое, мяркуючы па будыйскіх тэкстах, фармальна і прывяло да канфлікту цара з яго асяроддзем. Можна меркаваць, што супадзенні эпіграфічнага сведчання і звестак будыйскай традыцыі далёка не выпадковыя. Яны адлюстроўваюць сапраўдную карціну апошніх гадоў панавання Ашокі.
Яго спадчыннікам, відавочна, не ўдалося захаваць адзінства імперыі. На аснове крыніц можна меркаваць, што імперыя распалася на дзве часткі — усходнюю з цэнтрам у Паталіпутры і заходнюю з цэнтрам у Таксіле. Сведчанні крыніц аб прамых нашчадках Ашокі супярэчлівыя, але ёсць падставы меркаваць, што ў Паталіпутры царом стаў Саміраці, або Дашаратха, якога некаторыя пураны лічылі сынам і пераемнікам Ашокі. Як і Ашока, Дашаратха насіў тытул «мілы багам» і аказваў падтрымку аджывікам, аб чым сведчаць яго эдыкты аб дараванні ім пячор. У далейшым імперыя Маурыяў паступова прыйшла ў заняпад і перастала існаваць у 180 годзе да н. э. у выніку змовы.
Абсорбцыя
Абсорбцыя absorptio ад — паглынаць) - паглынанне сарбату ўсім аб'ёмам сарбенту. З'яўляецца прыватным выпадкам сорбцыі.
У тэхніцы і хімічнай тэхналогіі часцей за ўсё сустракаецца абсорбцыя (паглынанне, растварэнне) газаў вадкасцямі. Але вядомыя і працэсы абсорбцыі газаў і вадкасцей крышталічнымі і аморфным целамі (напрыклад, абсорбцыя вадароду металамі, абсорбцыя нізкамалекулярных вадкасцей і газаў цэалітамі, абсорбцыя нафтапрадуктаў гуматэхнічнымі вырабамі і т.п.).
Часта ў працэсе абсорбцыі адбываецца не толькі павелічэнне масы матэрыялу, які абсарбуе, але і істотнае павелічэнне яго аб'ёму (набраканне), а таксама змена яго фізічных характарыстык - аж да агрэгатнага стану.
На практыцы абсорбцыя часцей за ўсё ўжываецца для падзелу сумесяў, якія складаюцца з рэчываў, якія маюць розную здольнасць да паглынання падыходнымі абсарбенту. Пры гэтым мэтавыя прадукты могуць быць як абсарбаваць, так і не абсарбаваць кампаненты сумесяў.
Звычайна ў выпадку фізічнай абсорбцыі абсарбаваныя рэчывы могуць быць зноў вынятыя з абсарбенту з дапамогай яго награвання, развядзення неабсарбуючай вадкасцю ці іншымі падыходнымі спосабамі. Рэгенерацыя хімічна абсарбаваных рэчываў таксама часам магчымая. Яна можа быць заснавана на хімічным або тэрмічным раскладанні прадуктаў хімічнай абсорбцыі з вызваленнем усіх або некаторых з абсарбаваных рэчываў. Але ў многіх выпадках рэгенерацыя хімічна абсарбаваных рэчываў і хімічных абсарбентаў бывае немагчымай або тэхналагічна/эканамічна немэтазгоднай.
З'явы абсорбцыі шырока распаўсюджаны не толькі ў прамысловасці, але і ў прыродзе (прыклад - набраканне насення), а таксама ў побыце. Пры гэтым яны могуць прыносіць як карысць, так і шкода (напрыклад, фізічная абсорбцыя атмасфернай вільгаці прыводзіць да набракання і наступнага расслаення драўляных вырабаў, хімічная абсорбцыя кіслароду гумай - да страты ёю эластычнасці і парэпання).
Віды абсорбцыі
Адрозніваюць фізічную абсорбцыі і хемасорбцыю.
Пры фізічнай абсорбцыі працэс паглынання не суправаджаецца хімічнай рэакцыяй.
Пры хемасорбцыі абсарбуемы кампанент уступае ў хімічную рэакцыю з рэчывам абсарбенту.
Абсорбцыя газаў
Згодна з законам Генры растваральнасць газу ў вадкасці прапарцыянальная ціску, пад якім газ знаходзіцца, але пры ўмове, што газ пры растварэнні не ўтварае новых злучэнняў і малекулы яго не палімерызуюцца.
Усякае шчыльнае цела згушчае даволі значна прылягаючыя непасрэдна да яго паверхні часціцы навакольнага яго газападобнага рэчывы. Калі такое цела сітаватае, як, напрыклад, драўняны вугаль або губкавая плаціна, то гэта ўшчыльненне газаў мае месца і па ўсёй унутранай паверхні яго часу, а тым самым, такім чынам, і ў значна больш высокай ступені. Вось наглядны прыклад гэтага: калі ўзяць кавалак драўнянага вугалю, кінуць яго ў бутэльку, якая змяшчае вуглякіслы ці іншы газ, і зачыніўшы яе зараз жа пальцам, апусціць адтулінай уніз у ртутную ванну, то мы неўзабаве ўбачым, што ртуць паднімаецца і ўваходзіць у бутэльку; гэта прама даказвае, што вугаль паглынуў вуглекіслату ці інакш наступіла ўшчыльненне, абсорбцыя газу.
Луара Гургенаўна Айрапецян
Луара Гургенаўна Айрапецян (Լուարա Հայրապետյան; нар. 29 верасня 1997, Астрахань, Расія) — расійская і армянская спявачка, лаўрэат шэрагу міжнародных музычных конкурсаў. Вядомая таксама пад псеўданімам Лара. Прадстаўляла Арменію на Дзіцячым Еўрабачанні 2009 і заняла другое месца.
Біяграфія
Луара Айрапецян пачала займацца вакалам і бальнымі танцамі ўжо ў чатыры гады. Нягледзячы на юны ўзрост, не раз ставала пераможцам розных усерасійскіх і міжнародных конкурсаў. У 2003 годзе заваявала Гран-пры ў намінацыі «Маленькае дзіва» на міжнародным фестывалі «Вясёлка» ў Валгаградзе. У 2005 годзе за поспехі ў вобласці мастацтва і мастацкай творчасці стала стыпендыятам Урада Астраханскай вобласці. У 2006 годзе была ганаравана Гран-пры на Усерасійскім конкурсе эстраднай песні ў г. Туапсэ, а таксама ўзяла ўдзел у расійскім адборачным конкурсе дзіцячага «Еўрабачання 2006», у якім заняла другое месца пасля сясцёр Талмачовых, якія выйгралі пасля і фінал конкурсу.
У 2008 годзе стала пераможцай дзіцячага музычнага конкурсу міжнароднага фестывалю мастацтваў «Славянскі Базар 2008» і ўпершыню брала ўдзел у нацыянальным адборы на дзіцячы конкурс Еўрабачанне ад Арменіі. У 2009 годзе яна зноў паспрабавала адабрацца на дзіцячае «Еўрабачанне» ў Арменіі. У тым годзе апроч Луары Айрапецян за права прадстаўляць Арменію ў фінале змагаліся яшчэ шэсць маладых выканаўцаў — Ангел Петрасян, Джулі Берберан і Ліка Мушэгян, гурт «Чэрмак ампікнер» (Белыя аблокі), гурт «Урах хаханджнер» (Вясёлы перазвон), гурт «Зонгах» (Звон) і Разік Агаджанян. Пераможац нацыянальнага адбору вызначаўся шляхам галасавання тэлегледачоў і журы падчас прамога эфіру Грамадскага тэлебачання Арменіі. Ім стала Луара Айрапецян, што выканала песню ўласнага складання пра іспанскі футбольны клуб «Барселона».
У фінале конкурсу, які прайшоў у Кіеве, Луара Айрапецян заняла другое месца, падзяліўшы яго з удзельніцай з Расіі Кацяй Рабавай. У выніку галасавання тэлегледачоў і журы яны абедзве набралі па 116 балаў і адсталі на 5 балаў ад пераможца з Нідэрландаў Ральфа Макенбаха.
У снежні 2009 года Луара Айрапецян заняла другое месца ў міжнародным конкурсе «Дзіцячая Новая хваля-2009».
З 2011 года жыве ў Лос-Анджэлесе.
Орлеўскі сельсавет
О́рлеўскі сельсавет — адміністрацыйна-тэрытарыяльная адзінка ў складзе Шчучынскага раёна Гродзенскай вобласці. Цэнтр — аграгарадок (да 2010 г. вёска) Орля.
Утвораны 12 кастрычніка 1940 года ў складзе Жалудоцкага раёна Баранавіцкай вобласці БССР. З 20 верасня 1944 года ў складзе Гродзенскай вобласці. 16 ліпеня 1954 года да сельсавета далучана тэрыторыя скасаванага Сароцкага сельсавета. З 17 красавіка 1962 года ў складзе Шчучынскага раёна. 17 студзеня 1969 года да сельсавета далучана частка скасаванага Доўгаўскага сельсавета (6 населеных пунктаў: вёскі Доўгая, Крупялі, Ліпічна, Пашыцы, Прэціма і Старынкі). 28 жніўня 2013 года да сельсавета далучана тэрыторыя скасаванага Ракавіцкага сельсавета (16 населеных пунктаў: аграгарадок Ракавічы, вёскі Бабічы, Балотнікі, Валянчыцы, Карпавічы, Крупава, Мардасы, Раманавічы, Русакі, Ручыцы, Семянякі, Сухары, Сямягі, Філіпавічы, Хількі, Церахі).
Насельніцтва сельсавета паводле перапісу 2009 года (20 населеных пунктаў) — 1888 чалавек, з іх 65,2 % — беларусы, 32,9 % — палякі, 1,0 % — рускія.
Елавец
Елаве́ц (, Еловец) — вёска ў Хоцімскім раёне Магілёўскай вобласці. Уваходзіць у склад Вялікаліпаўскага сельсавета.
У 1926—1960 гадах цэнтр Елавецкага сельсавета.
Сенкаў ручай
Се́нкаў — ручай у Бабруйскім раёне Магілёўскай вобласці, левы прыток ракі Бабруйка (басейн ракі Дняпро).
Даўжыня ручая 21,6 км. Пачынаецца на паўночна-заходняй ускраіне горада Бабруйск, вусце за 500 метраў на ўсход ад вёскі Слабодка. Рэчышча перад вусцем на працягу 7,7 км каналізаванае.
Окельбу (камуна)
Окельбу 104-ая па памеры тэрыторыі камуна Швецыі. Адміністрацыйны цэнтр камуны — горад Окельбу.
Насельніцтва
Насельніцтва складае 5 881 чалавек (па стане на верасень 2012 года).
Населеныя пункты
Камуне падпарадкаваныя 4 гарадскія пасяленні (tätort) і некалькі сельскіх, найбольшыя з якіх:
23 верасня
23 верасня — дзвесце шэсцьдзесят шосты (дзвесце шэсцьдзесят сёмы ў высакосны год) дзень года па Грыгарыянскім календары.
Угедэй
Угедэ́й (кастрычнік 1186 — снежань 1241) — мангольскі вялікі хан, правіцель Мангольскай імперыі (1229—41).
Трэці сын Чынгісхана, абраны яго пераемнікам на з'ездзе мангольскай знаці.
Пры Угедэю манголы закончылі заваяванне Паўночнага Кітая і Закаўказзя, ажыццявілі паходы пад кіраўніцтвам Батыя ва Усходнюю Еўропу (гл. Мангольскія заваяванні); праведзены перапіс насельніцтва і пабудавана сталіца.
Кузня Раціборска
Кузня Раціборска (Kuźnia Raciborska, Ratiborhammer) — горад на поўдні Польшчы. Размешчаны за 340 км на паўднёвы захад ад Варшавы і за 60 км на захад ад Катавіцаў. Уваходзіць у склад Рацібожскага павета Сілезскага ваяводства, сядзіба вяскова-гарадской гміны Кузня Раціборска. Чыгуначная станцыя. Займае плошчу 31,75 км². Насельніцтва 5,4 тыс. чалавек.
Эйнар Герцшпрунг
Эйнар Герцшпрунг (дац. Ejnar Hertzsprung;, — , ) — дацкі астраном.
Прапанаваў у 1910 незалежна ад Генры Расэла дыяграму, цяпер вядомую пад назвай Дыяграма Герцшпрунга-Расэла. Будучы супрацоўнікам Лейдэнскай абсерваторыі (Галандыя), першым прыехаў на назіранні ў Лейдэнскага паўднёвую станцыю.
У гонар астранома названы кратар на адваротным баку Месяца.
Марыя Людвігаўна Пятровіч
Марыя Людвігаўна Пятро́віч ( — ) — вучоны ў галіне інфарматыкі, кандыдат эканамічных навук (1972), лаўрэат Дзяржаўнай прэміі БССР. Сястра І. Л. Пятровіча.
Біяграфія
Нарадзілася ў вёсцы Валоўшчына (зараз у Мінскім раёне Мінскай вобласці Беларусі). У 1958 годзе скончыла Беларускі дзяржаўны ўніверсітэт. З 1962 года працавала ў Інстытуце матэматыкі Акадэміі навук БССР, з 1992 года ў Інстытуце кіравання і прадпрымальніцтва.
Навуковая дзейнасць
Сярод апублікаванага:
Самара
Сама́ра (у 1935—1991 гадах Куйбышаў у гонар Валяр’яна Куйбышава) — горад-мільённік у Расіі на рацэ Волга, адміністрацыйны цэнтр Самарскай вобласці.
Насельніцтва — каля 1.133.000 жыхароў (2005).
Клімат кантынентальны. Сярэдняя тэмпература ў студзені −13,2 °C, у ліпені +20,5 °C, ападкаў — каля 400 мм/год.
Гісторыя
Горад заснаваны ў 1586 годзе як вартавая крэпасць Расійскай дзяржавы ў землях Паволжа. З 1708 г. у складзе Казанскай, з 1718 г. — Астраханскай губерняў. З 1780 года павятовы горад у Сімбірскім немесніцтве, з 1796 г. — Сімбірскай губерні. З 1851 года Самара — губернскі горад. З 1928 года цэнтр Сярэдняволжскай вобласці (з 1929 г. Сярэдняволжскі край).
Транспарт
Самара — порт на Волзе пры ўпадзенні ў яе ракі Самара. Таксама вузел чыгуначных і аўтамабільных дарог. Дзейнічае міжнародны аэрапорт.
Чапукі
Чапукі́ (, Чепуки) — аграгарадок у Мёрскім раёне Віцебскай вобласці. Уваходзіць у склад Новапагосцкага сельсавета.
Да 11 лютага 1974 года Чапукі ўваходзілі ў склад Камянполлеўскага сельсавета.
Reputation (альбом Тэйлар Свіфт)
Reputation — шосты студыйны альбом амерыканскай спявачкі Тэйлар Свіфт, выпушчаны 10 лістапада 2017 года пад лэйблам Big Machine. Прэдзаказ альбома ў iTunes пачаўся 25 жніўня ва ўсім свеце. Над альбомам разам са спявачкай працавалі Джэк Антонаф, Макс Марцін, Шалбэк, Алі Паямі, Эдвард Крыстафер Шыран, Найвэдзіус Уілбер, Оскар Гёрас, Оскар Холтар і OzGo. Акрамя таго, у песні «Look What You Made Me Do» быў выкарыстаны сэмпал, аўтарамі якога з'яўляюцаа Фрэд Фэірбрас, Рычард Фэірбрас і Роб Манзолі.
«Reputation» ўзначаліў iTunes ЗША за 6 хвілін, тым самым усталяваўшы новы рэкорд. У хуткім часе альбом дасягнуў вяршыні чартаў яшчэ ў 106 краінах, улічваючы і Беларусь. Альбом узначаліў шматлікія хіт-парады, сярод якіх Вялікабрытанія, Новая Зеландыя, Канада, Аўстралія, Нідэрланды і Ірландыя, дасягнуў 2 ступені ў Германіі і 3 — у Японіі. Акрамя таго, ужо за першы тыдзень «Reputation» набыў плацінавы статус у ЗША і Канадзе, залаты — у Новай Зеландыі і срэбны — у Вялікабрытаніі. Forbes назваў пласцінку бэстсэлерам 2017 года, а World Music Awards, у сваю чаргу, афіцыйна пацвердзіў, што Свіфт стала самай паспяховай спявачкай года ў свеце.
Першы сінгл «Look What You Made Me Do» выйшаў 25 жніўня 2017 года. 24 кастрычніка песня «…Ready for It?» атрымала статус паўнапраўнага сінгла. 14 лістапада песня «End Game» была адпраўленая на французскія рыдыёстанцыі, тым самым атрымаўшы статус сінгла. 12 сакавіка паўнапраўным сінглам стаў трэк «Delicate».
Стварэнне і рэліз
У жніўні 2017 года Тэйлар Свіфт выдаліла ўсе запісы з сваіх сацыяльных сетак, а 23 жніўня абвясціла, што рэліз яе шостага студзійнага альбома «Reputation» адбудзецца 10 лістапада 2017 года. Таксама яна паведаміла пра выхад лід-сінгла з новага альбома ў хуткім часе і прадставіла вокладку альбома. Лід-сінгл «Look What You Made Me Do» выйшаў 25 жніўня 2017 года. Рэліз першага прома-сінгла «…Ready for It?» адбыўся 3 верасня 2017 ; 24 кастрычніка кампазіцыя стала паўнапраўным сінглам. Прома-сінгламі таксама сталі песні «Gorgeous» і «Call It What You Want», якія выйшлі 20 кастрычніка і 3 лістапада адпаведна.
Альбом таксама будзе выпушчаны разам з двума выданнямі часопіса, якія таксама маюць назву «Reputation», але яны будуць даступны выключна праз карпарацыю Target. United Parcel Service (UPS) абвясціла, што будзе «афіцыйным партнёрам па дастаўцы» для альбома «Reputation». Свіфт таксама супрацоўнічае з дыстрыбутарскай кампаніяй Ticketmaster у арганізацыі унікальнай схемы камплектацыі. У гэтай схеме тыя, хто хацеў бы набыць квіткі на будучыя канцэрты Свіфт, якія часта хутка распрадаюцца, могуць атрымаць прыярытэт у чарзе на куплю, папярэдне замовіўшы альбом «Reputation».
Афіцыйны трэкліст альбома быў прэзентаваны 7 лістапада.
Адразу пасля рэлізу альбом быў даступны выключна для легальнай запампоўкі і яго некалькі тыдняў нельга было праслухаць на стрымінгавых сервісах.
Крытычныя водгукі
Альбом быў сустрэты ў асноўным станоўчымі водгукамі ад музычных крытыкаў, атрымаўшы сукупую ацэнку 72/100 на сайце "Metacritic".
Выданне "NME" ацаніла лонгплей на 4 зоркі з 5, напісаўшы, што ён моцна адрозніваецца ад «1989» і што Тэйлар гучыць больш жорстка, нібы аторва. Брытанская газета "The Telegraph" таксама дала альбому 4 зоркі з 5, назваўшы песні нахабнай і выбухной поп-музыкай. На думку выдання, Свіфт паказала, якая яна кемлівая, ператвараючы ўсе свае памылкі ў перавагі, а таксама разбурыла вобраз суседскай дзяўчынкі на карысць нечага больш гламурнага і вытанчанага. "Entertainment Weekly" згадаў, што спявачка адмовілася ад ладу амерыканскай мілай дзяўчынкі, запісаўшы палову альбома пра вядомых людзей, з якімі яна канфліктавала, і палову пра каханага, які яе ад гэтых канфліктаў адцягваў.
Адзнакі крытыкаў: Акрамя таго, «Reputation» трапіў у некаторыя спісы лепшых альбомаў 2017 года:
Сінглы
Першым сінглам з альбома стала пеня «Look What You Made Me Do», якая выйшла 25 жніўня 2017 года. Трэк меў камерцыйны поспех і дасягнуў першага радка ў галоўным амерыканскім хіт-парадзе «Billboard» Hot 100. За першыя 24 гадзіны «Look What You Made Me Do» атрымала аўдыторыю звыш 20 млн чалавек на радыёстанцыях і была загружана больш за 100 тыс. раз на тэрыторыі Злучаных Штатаў, папярэдне акупаваўшы першыя радкі ў онлайн-краме iTunes Store. Праз дзень з моманту рэлізу песня была праслухана больш за 7.9 мільёнаў разоў па ўсім свеце ў сэрвісе струменевых праслухваньняў Spotify, адпаведна заняўшы першае месца ў сусветным рэйтынгу праслухоўванняў. Акрамя ЗША, кампазіцыя стала першай ў такіх важных на музычным рынку краінах краінах, як Вялікабрытанія, Канада і Аўстралія. Ужо праз месяц пасля рэлізу «Look What You Made Me Do» быў распраданы накладам у 2 мільёна копій ва ўсім свеце. Зараз гэты паказчык ужо большы за 3 мільёны.
У якасці прома-сінгла 3 верасня 2017 года выйшла песня «…Ready for It?». 24 кастрычніка кампазіцыя стала паўнапраўным сінглам, а праз 3 дні выйшаў відэакліп на яе. Трэк дасягнуў 4 месца ў галоўным хіт-парадзе ЗША «Billboard» Hot 100, стаў #3 у Аўстраліі, дзе мае плацінавую сертыфікацыю, #7 у Вялікабрытаніі і Канадзе, дзе мае залатую сертыфікацыю. У дзень прэм'еры відэакліп сабраў 17,5 мільёнаў прагллядаў на YouTube. 7 снежня выйшаў афіцыяльны рэмікс на песню ад BloodPop.
14 лістапада песня «End Game» была адпраўленая на французскія рыдыёстанцыі, тым самым атрымаўшы статус сінгла. 12 студзеня 2018 года выйшаў відэакліп на песню.
1 сакавіка стала вядома, што трэк «Delicate» стане наступным сінглам у падтрымку альбома. Прэм'ера відэакліпа адбылася 12 сакавіка на прэміі iHeartRadio Music Awards.
Прома-сінглы
Рэліз другога прома-сінгла, якім стала кампазіцыя «Gorgeous», адбыўся 20 кастрычніка 2017 года. Ён дасягнуў 13 месца ў ЗША, апынуўся на 9 радку ў Аўстраліі і Канадзе, а таксама на 15 пазіцыі у Вялікабрытаніі; 7 снежня было абвешчана, што песня стане паўнапраўным сінглам у Вялікабрытаніі. 3 лістапада 2017 года выйшаў новы прома-сінгл «Call It What You Want».
27 лістапада трэк «New Year's Day» зайграў на амерыканскім кантры-радыё.
Прома-кампанія
За месяц да выхаду альбома Свіфт правяла эксклюзіўныя праслухоўванні альбома для фанатаў у Лондане, Нэшвілі , Лос-Анджэлесе і на Род-Айлэндзе. На гэтых мерапрыемствах у агульнай колькасці апынуліся 500 фанатаў, якія, акрамя магчымасці пачуць усе песні загадзя, гутарылі са спявачкай, атрымоўвалі ад яе інфармацыю наконт стварэння альбома і фатаграфаваліся з ёй. Аднак, ні адзін з удзельнікаў сакрэтных праслухоўванняў не меў права дзе-небудзь распавядаць пра альбом да яго рэлізу.
Сароцкі сельсавет (Жалудоцкі раён)
Саро́цкі сельсавет ці Саро́каўскі сельсавет — былая адміністрацыйна-тэрытарыяльная адзінка ў складзе Жалудоцкага раёна Гродзенскай вобласці. Цэнтр — вёска Сарокі.
Reputation (альбом Тэйлар Свіфт)
Прома-кампанія
У пачатку снежня Тэйлар выступіла на фестывалях «Jingle Ball», «Poptopia» і «Jingle Bash».
Сароцкі сельсавет (Жалудоцкі раён)
Утвораны 12 кастрычніка 1940 года ў складзе Жалудоцкага раёна Баранавіцкай вобласці БССР. З 20 верасня 1944 года ў складзе Гродзенскай вобласці. 16 ліпеня 1954 года скасаваны, тэрыторыя далучана да Орлеўскага сельсавета.
Reputation (альбом Тэйлар Свіфт)
Стадыённы тур
13 лістапада 2017 Свіфт абвясціла, што ў падтрымку альбома яна арганізуе совй першы стадыённы тур «reputation Stadium Tour». У той жа дзень яна прадставіла першыя даты паўночнаамерынскай часткі тура. 13 снежня, у свой дзень нараджэння, Тэйлар прадставіла трэйлер тура. Тады ж стала вядома, што ён стартуе 8 мая ў Фініксе. Да каманды Свіфт на час на час амерыканскай і еўрапейскай частак тура далучыліся спявачкі Каміла Кабэё і Charli XCX.
Камерцыйны поспех
«Reputation» ўзначаліў iTunes ЗША за 6 хвілін, тым самым усталяваўшы новы рэкорд. У хуткім часе альбом дасягнуў вяршыні чартаў яшчэ ў 100 краінах, уключаючы і Беларусь. Праз тое, што пласцінка выклікала велізарны ажыятаж, сервер iTunes некаторы час быў перагружаны, спрабуючы забяспечыць новым альбомам спявачкі больш за 800 000 чалавек, што прывяло да ўзнікнення тэхнічных непаладак.
Ужо праз 3 дні пасля рэлізу альбом атрымаў срэбную сертыфікацыю у Вялікабрытаніі за 65,000 прададзеных копій і ў выніку дэбютаваў з вяршыні альбомнага хіт-парада краіны з накладам у 84,000 адзінак. Таксама «Reputation» ўзначаліў чарт Новай Зеландыі, адразу атрымаўшы там залаты статус за 7,500 прададзеных копій, і стаў першым у хіт-парадах Аўстраліі, Нідэрландаў і Ірландыі. У Канадзе альбом таксама дэбютаваў з вяршыні альбомнага чарта, а на прыканцы тыдня атрымаў у краіне плацінавую сертыфікацыю за 81,000 прададзеных адзінак. Акрамя таго, альбом дасягнуў 2 ступені ў Германіі і Швецыі і апынуўся на 3 пазіцыі ў Японіі і Італіі. Праз 4 дні пасля выхаду пласцінка набыла плацінавы статус у ЗША і ў выніку дэбютавала на 1 месцы ў "Billboard 200" з продажамі ў 1,216,000 копій. Такім чынам, Свіфт стала першай спявачкай у гісторыі, 4 альбома якой за тыдзень распрадаліся з накладам у 1 мільён копій і болей.
На прыканцы снежня «Reputation» ужо меў залаты сертыфікат у Вялікабрытаніі і тройчы плацінавы статус у ЗША.
У сваім артыкуле часопіс Forbes заявіў, што Тэйлар Свіфт стала першым артыстам у гісторыі амерыканскага музычнага рынку, у якога тры розных альбома былі прызнаныя самымі прадаванымі па выніках года (Fearless, 1989 і Reputation). А World Music Awards, у сваю чаргу, афіцыйна пацвердзіў, што Свіфт стала самай паспяховай спявачкай у свеце ў 2017 годзе.
Спіс кампазіцый
«Reputation» будзе складацца з 15 трэкаў.
Узнагароды і намінацыі
Тэйлар была прадстаўленая ў 6 катэгорыях на прэміі MTV Europe Music Awards 2017, улічваючы «Лепшы відэакліп», але ніводнай узнагароды так і не выйграла. На BRIT Awards яна атрымала 2 намінацыі, у тым ліку «Лепшая міжнародная выканаўца», але зноў прайграла. На iHeartRadio Music Awards — 4 намінацыі: паспяховая «Лепшая выканаўца» і безвыніковыя «Лепшы тэкст песні» (Look What You Made Me Do), «Лепшы кліп» (Look What You Made Me Do), «Лепшы фандом». На Billboard Music Awards — 5 намінацый: пераможныя «Лепшая выканаўца», «Лепшы альбом» і безвыніковыя «Лепшы артыст», «Лепшы артыст чарта Billboard 200» і «Лепшы альбом чарта Billboard 200».
Ганніўка (Носіўскі раён)
Ганніўка (Га́ннівка) — вёска ў Носіўскім раёне Чарнігаўскай вобласці Украіны. Уваходзіць у склад Макііўскай вясковай абшчыны.
NGC 7805
NGC 7805 (іншыя абазначэнні — PGC 109, UGC 12908, KCPG 602A, MCG 5-1-24, KUG 2358+311, ZWG 498.64, ARP 112, ZWG 499.36, MK 333, VV 226) — лінзападобная галактыка (SB0) ў сузор’і Пегас.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Кавітацыя
Кавітацыя (ад cavitas — пустата) - працэс параўтварэння і наступнай кандэнсацыі бурбалак паветра ў патоку вадкасці, які суправаджаецца шумам і гідраўлічнымі ўдарамі, утварэнне ў вадкасці паражнін (кавітацыйных бурбалак, або каверн), запоўненых парай самай вадкасці, у якой узнікае. Кавітацыя ўзнікае ў выніку мясцовага паніжэння ціску ў вадкасці, якое можа адбывацца або пры павелічэнні яе хуткасці (гідрадынамічная кавітацыя), альбо пры праходжанні акустычнай хвалі вялікай інтэнсіўнасці падчас паўперыяда разрэджання (акустычная кавітацыя), існуюць і іншыя прычыны ўзнікнення эфекту. Перамяшчаючыся з патокам у вобласць з больш высокім ціскам або падчас паўперыяда сціску, кавітацыйная бурбалка спляскаецца, выпраменьваючы пры гэтым ўдарную хвалю.
З'ява кавітацыі носіць лакальны характар ​​і ўзнікае толькі там, дзе ёсць умовы. Перамяшчацца ў асяроддзі ўзнікнення не можа. Кавітацыя руйнуе паверхню вяслярных вінтоў, гідратурбін, акустычных выпраменьвальнікаў і інш. Кавітацыя таксама прыносіць карысць - яе ўжываюць у прамысловасці, медыцыне, ваеннай тэхніцы і іншых сумежных галінах.
Агляд
Паводле азначэння Крыстафера Брэнена: «Калі вадкасць падвяргаецца ціску ніжэй парогавага (напружанню расцяжэння), тады цэльнасць яе патоку парушаецца, і ўтвараюцца парападобныя паражніны. Гэта з'ява называецца кавітацыяй. Калі мясцовы ціск вадкасці ў некаторай кропцы падае ніжэй велічыні, якая адпавядае ціску насычэння пры дадзенай навакольнай тэмпературы, тады вадкасць пераходзіць у іншы стан, утвараючы, у асноўным, фазавыя пустоты, якія называюцца кавітацыйнымі бурбалкамі. Магчыма і іншае утварэнне кавітацыйных бурбалак шляхам мясцовай падачы энергіі. Гэта можа быць дасягнута факусоўкай інтэнсіўнага лазернага імпульсу (аптычная кавітацыя) або іскрай электрычнага разраду».
У многіх крыніцах фізіка гэтай з'явы тлумачыцца наступным чынам. Фізічны працэс кавітацыі блізкі працэсу закіпання вадкасці. Асноўнае адрозненне паміж імі заключана ў тым, што пры закіпанні змяненне фазавага стану вадкасці адбываецца пры сярэднім па аб'ёме вадкасці ціску роўным ціску насычанага пару, тады як пры кавітацыі сярэдні ціск вадкасці вышэй ціску насычанага пару, а падзенне ціску носіць лакальны характар.
Аднак пазнейшыя даследаванні паказалі, што вядучую ролю ў утварэнні бурбалак пры кавітацыі гуляюць газы, якія вылучаюцца ўнутр бурбалак. Гэтыя газы заўсёды ўтрымліваюцца ў вадкасці, і пры мясцовым зніжэнні ціску пачынаюць інтэнсіўна вылучацца ўнутр названых бурбалак.
Паколькі пад уздзеяннем пераменнага мясцовага ціску вадкасці бурбалкі могуць рэзка сціскацца і пашырацца, то тэмпература газу ўнутры бурбалак вагаецца ў шырокіх межах, і можа дасягаць некалькіх соцень градусаў па Цэльсіі. Маюцца разліковыя дадзеныя, што тэмпература ўнутры бурбалак можа дасягаць 1500 градусаў Цэльсіяя. Варта таксама ўлічваць, што ў раствораных у вадкасці газах змяшчаецца больш кіслароду ў працэнтных адносінах, чым у паветры, і таму газы ў бурбалках пры кавітацыі хімічна больш агрэсіўныя, чым атмасфернае паветра - выклікаюць хуткае акісленне (ўступленне ў рэакцыю) амаль любога асяроддзя або матэрыялу.
Шкодныя наступствы
Таму кавітацыя ў многіх выпадках непажаданая. Напрыклад, яна выклікае разбурэнне вяслярных вінтоў судоў, працоўных органаў помпаў, гідратурбін і т. п., кавітацыя выклікае шум, вібрацыі і зніжэнне эфектыўнасці працы.
Калі спляскаюцца кавітацыйныя бурбалкі, энергія вадкасці засяроджваецца ў вельмі невялікіх аб'ёмах. Тым самым, утвараюцца месцы падвышанай тэмпературы і ўзнікаюць ударныя хвалі, якія з'яўляюцца крыніцамі шуму. Шум, які ствараецца кавітацыяй, з'яўляецца асаблівай праблемай на падводных лодках (субмарынах), так як з-за шуму іх могуць выявіць. Пры разбурэнні каверн вызваляецца шмат энергіі, што можа выклікаць пашкоджанні. Эксперыменты паказалі, што шкоднаму, разбуральнаму ўздзеянню кавітацыі падвяргаюцца нават хімічна інертныя да кіслароду рэчывы (золата, шкло і інш.), хоць і нашмат больш павольна. Гэта даказвае, што акрамя фактару хімічнай агрэсіўнасці газаў, якія знаходзяцца ў бурбалках, важным з'яўляецца таксама фактар ​​закідаў ціску, якія ўзнікаюць пры скплясканні бурбалак. Кавітацыя вядзе да вялікага зносу рабочых органаў і можа значна скараціць тэрмін службы шрубы і помпы. У метралогіі, пры выкарыстанні ультрагукавых расходамераў, кавітацыйныя бурбалкі мадулююць хвалі, якія выпраменьваюцца расходамерам, што прыводзіць да скажэння яго паказанняў.
Карыснае прымяненне кавітацыі
Хоць кавітацыя непажаданая ў многіх выпадках, ёсць выключэнні. Напрыклад, звышкавітацыйныя тарпеды, якія выкарыстоўваюцца ваеннымі, ахінаюцца ў вялікія кавітацыйнае бурбалкі. Істотна памяншаючы кантакт з вадой, гэтыя тарпеды могуць перасоўвацца значна хутчэй, чым звычайныя тарпеды. Так звышкавітацыйная тарпеда «Шквал», у залежнасці ад шчыльнасці воднага асяроддзя, развівае хуткасць да 500 км/г. Такія даследаванні праводзіліся, напрыклад, у Інстытуце Гідрамеханікі НАН Украіны.
Кавітацыя выкарыстоўваецца пры ультрагукавой ачыстцы паверхняў цвёрдых цел. Спецыяльныя прылады ствараюць кавітацыю, выкарыстоўваючы гукавыя хвалі ў вадкасці. Кавітацыйныя бурбалкі, калі спляскаюцца, спараджаюць ударныя хвалі, якія руйнуюць часціцы забруджванняў або аддзяляюць іх ад паверхні. Такім чынам, зніжаецца патрэба ў небяспечных і шкодных для здароўя рэчывах, якія чысцяць, ў шматлікіх прамысловых і камерцыйных працэсах, дзе патрабуецца ачыстка як этап вытворчасці.
У прамысловасці кавітацыя часта выкарыстоўваецца для гамагенізацыі (змешвання) і адсадкі ўзважаных часціц у калоідныі вадкасным складзе, напрыклад, сумесі фарбаў або малацэ. Многія прамысловыя змяшальнікі заснаваныя на гэтым прынцыпе. Звычайна гэта дасягаецца дзякуючы канструкцыі гідратурбін або шляхам прапускання сумесі праз колцападобную адтуліну, якое мае вузкі ўваход і значна большы па памеры выхад: вымушанае памяншэнне ціску прыводзіць да кавітацыі, паколькі вадкасць імкнецца ў бок большага аб'ёму. Гэты метад можа кіравацца гідраўлічнымі прыладамі, якія кантралююць памер уваходнай адтуліны, што дазваляе рэгуляваць працэс працы ў розных асяроддзях. Знешні бок змешвальных клапанаў, па якому кавітацыйныя бурбалкі перамяшчаюцца ў процілеглы бок, каб выклікаць імплозію (ўнутраны выбух), падвяргаецца вялізнаму ціску і часта выконваецца з звышмоцных або цвёрдых матэрыялаў, напрыклад, з нержавеючай сталі, стэліту ці нават полікрышталічнага алмаза (PCD).